
A V I Z

asupra  propunerii legislative privind sprijinul financiar pentru mânăstiri


În conformitate cu prevederile art.95 din Regulamentul Camerei Deputaţilor, republicat, cu  modificările  ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind sprijinul financiar pentru mânăstiri, trimisă cu adresa nr. Pl- x 77 din  11 februarie 2009, înregistrată sub nr.31/173 din 12 februarie 2009. 

Senatul, în calitate de primă Cameră sesizată a respins propunerea legislativă în şedinţa din  4 februarie 2009.
Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este  Cameră decizională. 

             
În temeiul prevederilor art. 61 din Regulamentul Camerei Deputaţilor, republicat, cu modificările ulterioare, Comisia a dezbătut propunerea legislativă menţionată mai sus, în şedinţa din  3 martie 2009.



Membrii Comisiei au examinat iniţiativa legislativă supusă avizării, expunerea de motive şi avizul favorabil al Consiliului Legislativ nr. 872 din 23 iulie 2008. 

În urma dezbaterilor, cu unanimitate de voturi, s-a hotărât avizarea negativă a propunerii legislative, deoarece sunt încălcate prevederile art. 10 alin. (6) din Legea nr. 489/2006 privind libertatea religioasă şi regimul general al cultelor, potrivit cărora „Cultele recunoscute pot beneficia, la cerere, de sprijinul material din partea statului, pentru cheltuieli privind funcţionarea unităţilor de cult, pentru reparaţii şi construcţii noi, în raport cu numărul credincioşilor, conform ultimului recensământ, şi cu nevoi reale”. 


În raport cu obiectul şi conţinutul său, iniţiativa legislativă  face parte din categoria legilor ordinare.

                PREŞEDINTE,
          SECRETAR,

       Daniel BUDA                                            Gabriel ANDRONACHE
Expert 

Roxana Şerban
